กฎกระทรวง ฉบับที่ 2 (พ.ศ. 2526) ออกตามความในพระราชบัญญัติธง พ.ศ. 2522
ประกาศวันที่ 1983-11-21

content: กฎกระทรวง ฉบับที่ ๒ (พ.ศ. ๒๕๒๖) ออกตามความในพระราชบัญญัติธง พ.ศ. ๒๕๒๒
content: อาศัยอำนาจตามความในมาตรา ๔ และมาตรา ๓๗ แห่งพระราชบัญญัติธง พ.ศ. ๒๕๒๒ นายกรัฐมนตรีออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ส่วนประกอบของธงกองอาสารักษาดินแดน มีดังต่อไปนี้ ยอดคันธงเป็นรูปพระขรรค์ทรงกลีบมะเฟืองประดิษฐานพระพุทธรูปภายในทำด้วยโลหะสีเงิน มีด้ามเป็นกะบังทรงกลีบบัวมีสัน ๔ กลีบทำด้วยโลหะสีทอง ใต้ยอดคันธงชิดกับมุมบนของธงด้านเสา มีแถบธงชาติเป็นโบหูกระต่ายห้อยชายทั้งสองยาวเลยมุมธงด้านล่าง
sectionNo: 1
content: ปลายชายแถบทั้งสองเป็นครุยสีแดง
sectionNo: 2
content: ข้อ ๒ ให้ส่วนประกอบของธงกองอาสารักษาดินแดนจังหวัดมีลักษณะและสีอย่างเดียวกับส่วนประกอบของธงกองอาสารักษาดินแดนตามที่กำหนดในข้อ ๑
content: ให้ไว้ ณ วันที่ ๑๐ พฤศจิกายน พ.ศ. ๒๕๒๖ พลเอก ป. ติณสูลานนท์ นายกรัฐมนตรี
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๗ แห่งพระราชบัญญัติธง พ.ศ. ๒๕๒๒ บัญญัติว่า ธงกองอาสารักษาดินแดนและธงกองอาสารักษาดินแดนจังหวัด จะกำหนดส่วนประกอบของธงก็ได้ โดยให้กำหนดในกฎกระทรวง และบัดนี้สมควรกำหนดส่วนประกอบของธงดังกล่าว จึงจำเป็นต้องออกกฎกระทรวงนี้